The Walking Dead (3. tuotantokausi)
Jaksot

| # | Σ # | Nimi | Ohjaus | Käsikirjoitus | Katsojamäärä (USA; milj> ) | Katsojamäärä (Suomi) | Alkup>  esityspäivä | Suomen esityspäivä | Viitteitä |
| --- | --- | --- | --- | --- | --- | --- | --- | --- | --- |
| 20. | 1. | Siemen (Seed) | Ernest Dickerson | Glen Mazzara | 10,87 | 102 000 | 2012-10-1414. lokakuuta 2012 | 2012-10-2121. lokakuuta 2012 |  |
Selviytyjät ovat selvinneet talven yli ja etsivät turvapaikkaa. Ryhmä löytää hylätyn vankilarakennuksen, joka on täynnä zombeja eli kulkijoita. Rick, Daryl, T-Dog, Glenn ja Maggie tappavat niitä ja aikovat mennä huomenna vankilaan sisälle. Viimeisimmillään raskaana oleva Lori kertoo Hershelille ajattelevansa, että Rick vihaa häntä ja on peloissaan vauvansa puolesta. Sillä välin Michonne ja hänen mukanaan selvinnyt Andrea lähtevät etsimään turvapaikkaa. Vankilassa Rick, T-Dog, Daryl, Glenn, Maggie ja Hershel raivaavat vankilan osastoja ja tappavat useita kulkijoita. Myöhemmin yksi kulkija pääsee puremaan Hersheliä jalkaan. Rick joutuu amputoimaan osan Hershelin toisesta jalasta. Vankilassa on viisi elossa olevaa vankia, jotka kuulevat heidät. 
| 21. | 2. | Sairas (Sick) | Billy Gierhart | Nichole Beattie | 9,55 | 58 000 | 2012-10-2121. lokakuuta 2012 | 2012-10-2828. lokakuuta 2012 |  |
Rick, Glenn ja Maggie auttavat loukkaantunutta Hersheliä Darylin ja T-Dogin vahtiessa vankeja. Myöhemmin Rick kertoo vankilasta löytyneille vangeille maailman olevan zombien valtaama. Hän pääsee vankien kanssa sopimukseen: hän, Daryl ja T-Dog auttavat vankeja raivaamaan heille yhden vankilan osaston turvapaikaksi, mutta heidän tulee antaa puolet ruokavaroistaan Rickin ryhmälle. Rick haluaa myös vankien pysyvän erossa heistä. Myöhemmin vankien tappaessa kulkijoita, yhtä vankia nimeltään Big Tiny puree kulkija. Vankien johtaja, Tomas tappaa hänet. Myöhemmin Rick ja Daryl pitävät Tomasia uhkana, joten Rick tappaa hänet. Toinen vanki, Andrew yrittää tappaa Rickin. Hän juoksee karkuun ja Rick lähtee perään. Pian Rick lukitsee Andrewin pihalle ja jättää hänet oman onnensa nojaan. Vangeista jäljelle jäävät Axel ja Oscar, jotka Daryl ja T-Dog lukitsevat luvattuun osastoon. Maggie pelkää Hershelin kuolevan, mutta Lori antaa Hershelille painelu-puhalluselvytystä ja hän selviää. Myöhemmin Rick kiittää Loria teosta. 
| 22. | 3. | Kulje kanssani (Walk with Me) | Guy Ferland | Evan Reilly | 10,51 | 101 000 | 2012-10-2828. lokakuuta 2012 | 2012-11-044. marraskuuta 2012 |  |
Andrea ja Michonne näkevät helikopterin putoavan maahan. Heidän tutkiessaan kopteria, paikalle saapuu ryhmä miehiä, jotka tappavat kulkijoita. Michonne joutuu tappamaan kaksi omaa lemmikkikulkijaansa pysyäkseen piilossa. Paikalle saapuu Darylin kauan kadoksissa ollut veli, Merle Dixon, joka kuuluu miesryhmään. Hän huomaa Michonnen ja Andrean. Heidät viedään Woodburyyn, pieneen muurien ympäröimään kaupunkiin. Siellä he saavat hoitoa ja kohtaavat kaupungin johtajan, Kuvernööriksi kutsutun miehen. Michonne suhtautuu häneen varovaisesti. Sillä välin ainoa helikopteriturmasta selvinnyt, Welles, kertoo Kuvernöörille hänen joukkojensa tukikohdan sijainnin. Kuvernööri menee sotilaiden luo ja hänen miehensä tappavat kaikki sotilaat ja varastavat aseet, tarvikkeet ja kulkuneuvot. Myöhemmin Kuvernööri valehtelee Wellesille sotilaiden kuolleen kulkijoiden hyökkäyksessä. Michonne epäröi edelleen Kuvernööriä, mutta Andrea iloitsee saadessaan olla "uudessa kodissaan". Myöhemmin illalla Kuvernööri menee omaan yksityistilaansa katselemaan akvaarioita, joissa on kuolleiden ihmisten päitä, myös Wellesin pää. 
| 23. | 4. | Tappaja sisälläni (Killer Within) | Guy Ferland | Sang Kuy Kim | 9,27 | 93 000 | 2012-11-44. marraskuuta 2012 | 2012-11-1111. marraskuuta 2012 |  |
Axel pyytää, että hän ja Oscar saisivat liittyä ryhmään, mutta Rick ei suostu. T-Dog on ainoa, joka haluaisi heidän olevan mukana ryhmässä, mutta hän ei saa vakuutettua muita. Myöhemmin vankilaan hyökkää yllättäen joukko kulkijoita ja ryhmä erkaantuu toisistaan. Rick, Daryl ja Glenn huomaavat, että vankilan portti on jätetty auki ja ketjut leikattu irti. He epäilevät asiasta Axelia ja Oscaria. Yhtäkkiä vankilan hälyttimet alkavat soida, mikä houkuttelee lisää kulkijoita. Oscar johdattaa Rickin ja Darylin huoneeseen, jossa on generaattoreita. Siellä Rick joutuu yllättäen Andrewin, joka on houkutellut kulkijoita, hyökkäyksen kohteeksi. Oscar ottaa Rickin aseen ja ampuu Andrewin ja liittyy Axelin kanssa Rickin puolelle. Sillä välin T-Dog yrittää sulkea porttia, josta kulkijoita pääsee sisään, mutta joutuu yhden puremaksi. Hän ja Carol yrittävät paeta, mutta he kohtaavat lisää kulkijoita. Lopulta T-Dog uhraa itsensä pelastaakseen Carolin, joka pakenee ja pudottaa huivinsa. Myöhemmin Daryl löytää sen ja olettaa muiden kanssa hänen olevan kuollut. Maggie, Carl ja Lori menevät vankilan pannuhuoneeseen, jossa Lorin on pakko alkaa synnyttää. Hän ei kuitenkaan kykene synnyttämään luonnollisesti, joten Maggien on pakko suorittaa keisarileikkaus, jotta vauva tulisi. Lori menehtyy ja Carl ampuu häntä päähän estäen häntä muuttumasta kulkijaksi. Myöhemmin koko ryhmän kokoontuessa uudelleen, Rick kuulee vauvan itkua ja huomaa Carlin ja Maggien tulevan esiin vauvan kanssa. Rick romahtaa suruun saadessaan tietää vaimonsa menehtyneen. 
| 24. | 5. | Sana vain (Say the Word) | Greg Nicotero | Angela Kang | 10,37 | 85 000 | 2012-11-1111. marraskuuta 2012 | 2012-11-1818. marraskuuta 2012 |  |
Kuvernööri isännöi piknik-juhlat Woodburyn asukkaille, joista Andrea nauttii. Michonne murtautuu Kuvernöörin taloon hakemaan miekkaansa. Hän sattuu kuulemaan Kuvernöörin, hänen oikean kätensä Miltonin sekä Merlen keskustelut, jotka johdattavat hänet paikkaan, jossa on kulkijoita vangittuna, jotka hän tappaa. Myöhemmin Michonne kohtaa Kuvernöörin, joka pyytää häntä jäämään Woodburyyn, mutta Michonne ottaa miekkansa ja uhkailee Kuvernööriä. Michonne ja Andrea ovat valmiita lähtemään kaupungista, mutta Andrea haluaakin jäädä, koska on täällä turvassa, joten Michonne lähtee pois yksin. Vankilassa selviytyjät surevat tappioitaan ja Rick luopuu velvollisuudestaan tappaa kulkijoita, joten Daryl ottaa vastuun ja lähtee hakemaan Maggien kanssa äidinmaidonkorviketta ja tarvikkeita syntyneelle vauvalle. Glenn, Axel ja Oscar kaivavat hautoja kuolleille. Jakso päättyy, kun Rick yksin pannuhuoneessa ollessaan kuulee vanhan puhelimen soivan pöydällä ja vastaa siihen. 
| 25. | 6. | Vainottu (Hounded) | Dan Attias | Scott M. Gimple | 9,21 | 79 000 | 2012-11-1818. marraskuuta 2012 | 2012-11-2525. marraskuuta 2012 |  |
Rick puhuu puhelimessa tuntemattomien ihmisten kanssa. He väittävät olevansa turvallisessa paikassa, poissa kulkijoilta. Rick kertoo Hershelille puhelinsoitosta. Puhujat puhelimessa olivat kuitenkin edesmenneitä henkilöitä, Amy, Jim, Jacqui ja Lori. Rick hyväksyy Lorin kuoleman ja ottaa uudelleen vastuun ryhmästä. Woodburyssä Andrea tunnustaa Kuvernöörille nauttivansa tappelemisesta. Heidän välillään alkaa suhde. Merle, sekä kolme muuta miestä, Tim, Crowley ja Gargulio yrittävät saada Michonnen käsiinsä, mutta Michonne onnistuu väijymällä tappamaan Timin ja Crowleyn. Merle onnistuu ampumaan Michonnea jalkaan. Hänelle syntyy väittely Gargulion kanssa siitä, pitäisikö lähteä Michonnen perään vai palata Woodburyyn. Väittelyn seuruksena Merle ampuu hänet. Loukkaantunut Michonne saapuu erään kaupan pihaan, jossa Glenn ja Maggie ovat hakemassa tarvikkeita. Yllättäen paikalle saapuu Merle, joka vie Glennin ja Maggien Woodburyyn kuulusteltavaksi. Vankilassa Daryl löytää kuolleeksi luullun Carolin, elossa. Rick näkee Michonnen saapuvan vankilalle mukanaan kori tarvikkeita, joita Glenn ja Maggie hakivat. 
| 26. | 7. | Kuolleet kolkuttelevat (When the Dead Come Knocking) | Dan Sackheim | Frank Renzulli | 10,43 | 77 000 | 2012-11-2525. marraskuuta 2012 | 2012-12-022. joulukuuta 2012 |  |
Rick ja Carl pelastavat Michonnen ja vievät hänet vankilaan kuulusteltavaksi. Hän kertoo erään miehen vieneen Glennin ja Maggien Woodburyyn. Hershel hoitaa Michonnea Rickin valmistautuessa pelastamaan Glennin ja Maggien. Hän nimeää syntyneen vauvan Judithiksi. Sillä välin Woodburyssä Merle pahoinpitelee Glenniä ja vaatii häntä kertomaan ryhmän sijaintia. Lopulta hän tuo kulkijan huoneeseen ja lähtee. Glenn onnistuu tappamaan sen ja pakenee. Kuvernööri kuulustelee Maggietä ja vaatii häntä riisumaan paitansa. Myöhemmin Kuvernööri ja Merle vievät hänet samaan paikkaan, missä Glenn on. Kuvernööri uhkaa ampua Glenniä päähän, elleivät he puhu mitään. Lopulta Maggie joutuu paljastamaan ryhmän sijainnin. Kuvernööri on epävarma Merlen uskollisuudesta, sillä hänen veljensä Daryl voi tulla paikalle ja pelastaa Glennin ja Maggien. Sillä välin Rick, Daryl, Oscar ja Michonne saapuvat Woodburyyn. 
| 27. | 8. | Kärsimysten tie (Made to Suffer) | Billy Gierhart | Robert Kirkman | 10,48 | 78 000 | 2012-12-022. joulukuuta 2012 | 2012-12-099. joulukuuta 2012 |  |
Rick, Daryl, Oscar ja Michonne hyökkäävät Woodburyyn ja pelastavat Glennin ja Maggien. Glenn kertoo Darylille Merlen olevan kaupungissa. Daryl haluaa tavata veljensä, mutta Rickin mielestä häntä tarvitaan vielä. Daryl kuitenkin kidnapataan ja Oscar ammutaan kuoliaaksi. Ammuskellessaan Woodburyssä Rick näkee hallusinaation edesmenneestä ystävästään, Shanesta, joka kuitenkin paljastuu sotilaaksi Woodburyssä, jonka Rick ampuu. Michonne hiipii Kuvernöörin luo aikomuksenaan tappaa hänet. Hän löytää huoneen, jossa on kuolleiden ihmisten päitä ja toisen huoneen, jossa on Kuvernöörin kulkijaksi muuttunut tytär, Penny, jonka hän tappaa. Kuvernööri tulee paikalle näkee tapon ja hyökkää Michonnen kimppuun, jonka seurauksena Michonne iskee lasinsirpaleen Kuvernöörin toiseen silmään. Andrea tulee paikalle. Michonne lähtee ja Kuvernööri viedään sairaalaan. Sillä välin muualla viisi uutta selviytyjää, Tyreese, hänen siskonsa Sasha sekä Allen, Ben ja Donna ovat löytäneet vankilan, jonne pakenevat kulkijoita. Carl ottaa heidät sisään. Woodburyssä Kuvernööri kertoo asukkaille kaupungin olleen hyökkäyksen kohteena. Hän syyttää Merleä hyökkääjien auttamisesta ja paikalle tuodaan hänen veljensä Daryl. Heidät pakotetaan taistelemaan kuolemaan asti. 
| 28. | 9. | Päätösten edessä (The Suicide King) | Lesli Linka Glatter | Evan Reilly | 12,26 | 114 000 | 2013-02-1010. helmikuuta 2013 | 2013-02-1717. helmikuuta 2013 |  |
Daryl ja Merle pakotetaan taistelemaan kuolemaan asti. Rick ja Maggie palaavat Woodburyyn pelastamaan Daryliä ja lähtevät. He pelastavat myös Merlen ryhmän harmiksi. Palatessaan vankilaan Glenn ja Michonne järkyttyvät tajutessaan Merlen olevan mukana. Daryl selittää Merlestä olevan hyötyä jos he aikovat taistella uudelleen Kuvernööriä vastaan. Rick ja muut eivät halua Merleä vankilaan, joten Daryl jättää ryhmän ja lähtee pois Merlen kanssa Rickin vastustuksesta huolimatta. Woodburyssä asukkaat ovat peloissaan ja haluavat lähteä kaupungista, mutta heitä estetään. Andrea järkyttyy, kun erästä purrutta miestä ei auteta, vaan hänet vain ammutaan. Rick, Michonne, Glenn ja Maggie palaavat vankilaan. Siellä Tyreese anoo, että he saisivat jäädä vankilaan, mutta Rick näkee hallusinaation Lorista ja vihaisena käskee heitä lähtemään. Ryhmä lähtee. 
| 29. | 10. | Koti (Home) | Seith Mann | Nichole Beattie | 11,05 | 75 000 | 2013-02-1717. helmikuuta 2013 | 2013-02-2424. helmikuuta 2013 |  |
Glenn ja Michonne suunnittelevat yllätyshyökkäystä Kuvernööriä kohtaan, mutta Hershel kyseenalaistaa Glennin päätöstä. Woodburyssä Kuvernööri yrittää toipua hyökkäyksestä ja tyttärensä kuolemasta, joten hän päättää antaa johtajanpestinsä Andrealle. Daryl ja Merle kuljeksivat metsässä. He huomaavat espanjalaisten turistien olevan pulassa, joten he pelastavat heidät. He päättävät lähteä vankilaan. Sillä välin vankilassa porttien taakse tulee yhä enemmän kulkijoita. Rick näkee jälleen kerran näkyjä Lorista. Yllättäen Kuvernööri miehineen hyökkää vankilaan tuoden sinne useita kulkijoita. Axel kuolee hyökkäyksessä. Kuvernööri on tyytyväinen hyökkäykseen ja päättää vetäytyä. Rick on joutumassa kulkijoiden syömäksi, mutta Daryl ja Merle pelastavat hänet. Vankilalle tulee yhä enemmän kulkijoita. 
| 30. | 11. | En ole petturi (I Ain't a Judas) | Greg Nicotero | Angela Kang | 11,01 | 106 000 | 2013-02-2424. helmikuuta 2013 | 2013-03-033. maaliskuuta 2013 |  |
Kuvernöörin hyökkäyksen jälkeen selviytyjät keskustelevat asiasta. Carl kehottaa Rickiä pitämään taukoa johtajan paikasta, kunnes toipuu. Woodburyssä Kuvernööri alkaa koota armeijaa kaikista, jotka osaavat ampua, myös nuorista. Andrea järkyttyy tästä ja pyytää lupaa käydä vankilassa, mutta hän ei saa. Hän pyytää apua Miltonilta, joka ei suostu, mutta auttaa myöhemmin Kuvernöörin pyynnöstä. Andrea ja Milton lähtevät jalkaisin metsään. Siellä he kohtaavat Tyreesen ryhmän. Milton vie heidät Woodburyyn Andrean lähtiessä etsimään vankilaa. Saavuttuaan sinne hän yrittää suostutella Rickiä neuvottelemaan Kuvernöörin kanssa, mutta ei onnistu. Carol kehottaa Andreaa surmaamaan Kuvernöörin hänen nukkuessaan. Rick antaa Andrealle aseen ja lähettää hänet takaisin Woodburyyn. Myöhemmin kaupungissa Kuvernöörin nukkuessa Andrea on surmaamassa häntä veitsellä, mutta ei kykene siihen. 
| 31. | 12. | Selvillä (Clear) | Tricia Brock | Scott M. Gimple | 11,30 | 85 000 | 2013-03-033. maaliskuuta 2013 | 2013-03-1010. maaliskuuta 2013 |  |
Rick, Carl ja Michonne menevät Rickin ja Carlin kotikaupunkiin hakemaan aseita. Kun he saapuvat sinne, he joutuvat tuntemattoman naamioon pukeutuneen miehen hyökkäyksen kohteeksi. Mies käskee heitä häipymään, mutta joutuu Carlin ampumaksi. Rickin ottaessa miehen naamion pois, paljastuu, että hän on Morgan Jones - mies, joka aikoinaan auttoi Rickiä hänen herätessään koomasta sairaalassa. Rick vie hänet kotiinsa Carlin ja Michonnen lähtiessä etsimään Judithille pinnasänkyä. Morgan herää ja hyökkää aluksi Rickin kimppuun, mutta lopulta muistaa hänet. Morgan selittää Rickille hänen poikansa Duanen kuolleen hänen kulkijaksi muuttuneen vaimonsa hyökkäyksessä. Rick ehdottaa, että hän tulisi vankilaan muiden kanssa, mutta kieltäytyy, koska hän ei halua todistaa enää kenenkään kuolemaa. Rick, Carl ja Michonne lähtevät Morganin jäädessä kotikaupunkiinsa. 
| 32. | 13. | Nuoli ovenpielessä (Arrow on the Doorpost) | David Boyd | Ryan C. Coleman | 11,46 | 54 000 | 2013-03-1010. maaliskuuta 2013 | 2013-03-1717. maaliskuuta 2013 |  |
Rick ja Kuvernööri kohtaavat kasvokkain ja alkavat neuvotella. Sillä välin Andrea, Daryl, Hershel, Milton ja Martinez odotavat ulkona. Beth, Carl, Carol, Glenn, Maggie, Merle ja Michonne ovat jääneet vankilaan. Myöhemmin neuvottelun aikana Andrea tulee paikalle ja yrittää saada heitä sopuun, mutta ei onnistu. Kuvernööri ehdottaa Rickile, että hän antaisi Michonnen heille, tai muuten he hyökkäisivät. Kuvernööri antaa Rickille kaksi päivää aikaa miettiä asiaa. Myöhemmin vankilassa Rick olettaa Kuvernöörin tappavan heidät elleivät luovuta Michonnea. Woodburyssä Kuvernööri paljastaa aikovansa tappaa ryhmän Michonnea lukuun ottamatta. Rick luottaa Kuvernöörin ehdotukseen, mutta Hershel sanoo Michonnen ansaitsevan paikkansa ryhmässä ja ihmettelee, miksi Rick kertoi hänelle tämän. 
| 33. | 14. | Saalis (Prey) | Stefan Schwartz | Glen Mazzara & Evan Reilly | 10,84 | 63 000 | 2013-03-1717. maaliskuuta 2013 | 2013-03-2424. maaliskuuta 2013 |  |
Woodburyssä Andrea alkaa epäillä, onko Kuvernöörillä aikomusta tehdä sopimusta Rickin kanssa. Miltonille paljastuu Andrean aikomus murhata Kuvernööri, mutta hän estää sen. Andrea kertoo Tyreeselle ja Sashalle Kuvernöörin olevan epäluotettava ja lähtee Woodburystä varoittamaan Rickiä ja muita. Kuvernööri lähtee hänen peräänsä. Andrea pakenee Kuvernööriä ja onnistuu myöhemmin pääsemään vankilalle, mutta Kuvernööri lopulta saa hänet kiinni ja vie takaisin Woodburyyn. Hän saa myös selville jonkun polttaneen kulkijat, joita hän olisi myöhemmin käyttänyt aseena Rickiä vastaan. 
| 34. | 15. | Murheen laaksossa (This Sorrowful Life) | Greg Nicotero | Scott M. Gimple | 10,99 | 64 000 | 2013-03-2424. maaliskuuta 2013 | 2013-03-3131. maaliskuuta 2013 |  |
Rick pyytää Merleä toimittamaan Michonnen Kuvernöörille, tietämättään Kuvernöörin suunnitelmista tappaa se, kuka toimittaa Michonnen. Merle haluaa kuitenkin mennä yksin. Hän nappaa Michonnen ja lähtee. Matkalla Michonne onnistuu suostuttelemaan hänet päästämään hänet vapaaksi. Merle keksii juonen, jossa hän houkuttelee paljon kulkijoita paikalle, jossa hän ja Kuvernööri tapaisivat. Paikalla Kuvernöörin miesten tappaessa kulkijoita Merle piiloutuu erääseen rakennukseen ja alkaa ampua heitä. Hän ei onnistu ampumaan Kuvernööriä, koska hänen aseensa tähtäimen eteen tulee viime tipassa toinen henkilö. Merle on vähällä joutua kulkijan hyökkäyksen kohteeksi, mutta tappaessaan sitä hän ajautuu ulos, jossa Kuvernööri on. Kuvernööri vie Merlen takaisin sisälle ja pahoinpitelee häntä ja lopuksi ampuu hänet. Vankilassa Rick haluaa kaikkien äänestävän siitä, pitäisikö lähteä vankilasta vai jäädä taistelemaan. Hän huomaa Michonnen palaavan vahingoittumana, joten Daryl lähtee tapaamispaikalle tarkistamaan tilanteen. Tullessaan sinne hän näkee veljensä Merlen muuttuneen kulkijaksi. Daryl purskahtaa itkuun ja tappaa hänet. 
| 35. | 16. | Tuhoon tuomitut (Welcome to the Tombs) | Ernest Dickerson | Glen Mazzara | 12,42 | 98 000 | 2013-03-3131. maaliskuuta 2013 | 2013-04-077. huhtikuuta 2013 |  |
Milton on jäänyt Kuvernöörille kiinni kulkijoiden polttamisesta. Kuvernööri puukottaa häntä ja jättää kuolemaan samaan huoneeseen, missä Andrea on sidottuna. Kuvernööri johdattaa joukkonsa vankilaan, jossa Rick kuitenkin ryhmineen väijyy heitä. He ajavat Kuvernöörin joukkoineen pois. Samaan aikaan Andrea yrittää päästä vapaaksi pihdeillä, jotka Milton oli aiemmin jättänyt hänen taakseen. Milton on kuolemaisillaan ja kehottaa Andreaa kiirehtimään, koska kuoltuaan hän muuttuu kulkijaksi. Myöhemmin Woodburyn asukkaista koottu armeija ei halua palata Woodburyyn, joten Kuvernööri ampuu heidät kaikki. Karen selviää esittämällä kuollutta. Rick pelastaa hänet ja lähtee hänen, Darylin ja Michonnen kanssa Woodburyyn, jossa he kohtaavat Tyreeseen ja Sashan. He löytävät myös Andrean, joka on joutunut kulkijaksi muuttuneen Miltonin puremaksi. Andrea ampuu itsensä, ettei muuttuisi itse sellaiseksi. Rick ja muut palaavat vankilaan, mukanaan kaikki loput Woodburyn asukkaat. Kuvernööri on yhä vapaalla jalalla.